**חשיבות חוש השמיעה לאדם**

**⏴ במבט חדש לכיתה א**

**היקף יחידת הלימוד:** שיעור אחד

**עמודים:** 29-28

# מטרות

* התלמידים יסבירו את החשיבות של חוש השמיעה להתמצאות בסביבה.
* התלמידים יציינו כי חוש השמיעה מאפשר לנו לקלוט מידע מהסביבה, להגיב עליו ו ליצירת תקשורת.

# היערכות לשיעור

* חפצים קטנים: גולה, קובייה, כדור פינג-פונג, מחק, מחדד ועוד. מומלץ לבקש מהתלמידים להביא חפצים קטנים נוספים.
* להכין כרטיסים עם המילים: **מידע, קולטים מידע, מגיבים**

**מהלך השיעור - ראו בעמודים הבאים.**

# מהלך השיעור: חשיבות חוש השמיעה לאדם

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בחוש השמיעה המאפשר לנו לקלוט מידע מהסביבה וחשיבותו להתמצאות בסביבה וליצירת תקשורת.**חשיבות חוש השמיעה**דנים בחשיבות חוש השמיעה: מבקשים מהתלמידים לשתף באירועים שקרו להם שבהם חוש השמיעה סייע להם ליהנות מפעילות כלשהי (האזנה למוסיקה), ליצור תקשורת עם בני אדם וגם בעלי חיים, או להתרחק מסכנה (צפירת מכונית, צפירת אזעקה). אפשר להראות תמונות מתאימות ולערוך שיח סביבן.  |
| התנסות | מחלקים את הכיתה לזוגות. אחד מבני הזוג בוחר חפץ ומתבקש להעביר לבן זוגו מידע על החפץ ללא מילים. התלמידים מתחלפים בתפקידים. דנים בחשיבות חוש השמיעה בעזרת השאלות שבתבנית **שיח** שבעמוד 28. קוראים את המידע שבתבנית **"היודעים אתם ש** **חוש השמיעה של חרקים"** שבעמוד 28. |
| המשגה | **קולטים מידע ומגיבים**מבצעים את המשימה **קולטים מידע ומגיבים ש**בעמוד 29.* מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים) לספר הדיגיטלי, עמוד 29 ולבצע את הפעילות

המתוקשבת **קולטים ומגיבים בעזרת חוש השמיעה.** פעילות זו היא הגרסה הדיגיטלית של הפעילות בעמוד 29 בחוברת הלימוד בגרסת נייר.מסכמים את הפעילות ושואלים: * בעזרת מה זיהיתם את הקולות? (חוש השמיעה) ואיזה איבר סייע לכם לקלוט את הקולות? (אוזניים). איך הגבתם לקולות? (דיבור, פעולה)

כותבים על הלוח את המילים החדשות שלמדנו. **מידע, קולטים מידע, מגיבים** התלמידים מתחברים לאחת האותיות שבמילים עם אותה אות בשמם.לדוגמה: המילה **מ**ידע שם התלמידה **מ**ורן  |
| יישום | **למידה בתנועה** מבקשים מהתלמידים לשבת זקוף ולעצום עיניים ולהקשיב להנחיות המורה. אפשר גם להשמיע מוסיקה ברקע ולבקש מהם להתנועע לפי המקצבים של המוסיקה. המורה מנחה להניע את הגוף, התלמידים מתבקשים לקלוט ולהגיב בהתאם. מסכמים את הפעילות ושואלים: כיצד קלטתם הקולות? (בעזרת חוש השמיעה) מדוע חוש השמיעה חשוב לנו כל-כך? (בעזרת חוש השמיעה אנו קולטים מידע ומגיבים בהתאם).  |
| סיכום ורפלקציה | מה למדתי על חשיבות חוש השמיעה?ערכו רשימה של תגובות המתרחשות בעקבות קליטת מידע באמצעות חוש השמיעה.כיצד למדנו ומה אהבתי בשיעור? |